《清明次韵周君会 其一》
宋代·于石

可惜韶光过眼明，一分流水二分尘。杜鹃声感客中客，蝴蝶梦分身外身。

一滴清明寒食酒，万家红杏绿杨春。斗鸡走狗非吾事，新火书灯谁共亲。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。